Държавен вестник, бр. 11, 2024 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  11
МИНИСТЕРСТВА  
И ДРУГИ ВЕДОМСТВА
МИНИСТЕРСТВО  
НА ЗЕМЕДЕЛИЕТО И ХРАНИТЕ
МЕМОРАНДУМ 
за разбирателство между Министерството 
на земеделието и храните на Република 
България и Министерството на земеделието, 
горите и развитието на селските райони на 
Република Косово в областта на селското 
стопанство и развитието на селските райони 
(Одобрен с Решение № 36 от 23 януари 2024 г. 
на Министерския съвет. В сила от датата на 
подписването – 25 януари 2024 г.)
Министерството на земеделието и храните 
на Република България и Министерството на 
земеделието, горите и развитието на селските 
райони на Република Косово (наричани по-
долу „Страните“), отчитайки значението на 
плодотворното сътрудничество в сектора на 
земеделието и развитието на селските райони 
на основата на взаимноизгодни условия, 
се споразумяха за следното:
Член 1
Страните ще насърчават широкообхватно 
сътрудничество в областта на селското стопан-
ство и развитието на селските райони в съот-
ветствие със законите, подзаконовите актове и 
практики на двете страни. По-специално, ще 
бъдат положени особени усилия за насърчаване 
на сътрудничеството в следните области:
1. Храни.
2. Животновъдство.
3. Растениевъдство.
4. Отглеждане на лозя и производство на 
вино.
5. Развитие на селските райони.
6. Рибарство и аквакултури.
7. Научни изследвания, обучение и техно-
логии в селското стопанство.
8. Лекарствени култури.
9. Биологично земеделие.
Член 2
Дейностите по чл. 1 ще бъдат осъществя-
вани чрез:
1. Съвместни дейности, такива като про-
веждане на семинари и работни срещи.
2. Обмен на информация, трансфер на 
експертни познания и обучение.
3. Въвеждане на нови технологии в расте-
ниевъдството, животновъдството, рибар-
ството, аквакултурите и храните. 
4. Техническо и административно сътруд-
ничество.
5. Всякакви други форми на сътрудничест-
во, договорени от Страните.
Член 3
Всяка от Страните ще поеме разходите за 
пътуване и настаняване на своите делегации 
по време на изпълнението на дейностите по 
сътрудничество в този Меморандум за раз-
бирателство.
Член 4
Всеки спор, който може да възникне между 
Страните по отношение на прилагането или 
тълкуването на този Меморандум за разби-
рателство, ще се урежда чрез консултации и 
преговори между Страните.
Член 5
Настоящият Меморандум за разбирател-
ство не засяга правата и задълженията на 
Страните, свързани с международни спора-
зумения, подписани от всяка от Страните 
поотделно или съвместно с трета страна, 
както и правата и задълженията на Република 
България, произтичащи от членството є в 
Европейския съюз.
Член 6
Настоящият Меморандум за разбирател-
ство влиза в сила от датата на подписването 
му. Този Меморандум за разбирателство се 
сключва за срок от пет (5) години с възможност 
за последващото му автоматично продължа-
ване за следващи петгодишни периоди, освен 
ако една от Страните не уведоми писмено по 
дипломатически път другата Страна най-малко 
три (3) месеца преди изтичането на съответ-
ния петгодишен период за намерението си 
да го денонсира.
Член 7
Този Меморандум за разбирателство може 
да бъде изменян само по взаимно писмено 
съгласие на Страните по дипломатически път. 
Такива изменения представляват неразделна 
част от Меморандума за разбирателство и 
влизат в сила от датата на подписването им 
от Страните.
Прекратяването на този Меморандум за 
разбирателство няма да засегне изпълнени-
ето на задълженията по договори, сключени 
съгласно този Меморандум за разбирателство 
по време на неговото действие.
Подписано в Прищина на 25.01.2024 г. в 
два оригинала, всеки от които на български, 
албански и английски език, като всички 
текстове са еднакво автентични. В случай на 
различия в тълкуването английският текст 
ще има предимство.
За Министерството 
на земеделието и 
храните на 
Република България:
Кирил Вътев, 
министър
За Министерството 
на земеделието,  
горите и развитието на 
селските райони на 
Република Косово:
Фатон Пеци,
министър
1127